recursal/SuperWikiNEXT-32B huggingface dataset:
இக்கட்டுரை பிலிப் குணவர்தனாவினால் 1959 இல் உருவாக்கப்பட்ட கட்சியைப் பற்றியது. ஏனைய பயன்பாட்டிற்கு, 1956 இல் பண்டாரநாயக்காவினால் நிறுவப்பட்ட மகாஜன எக்சத் பெரமுன (1956) ஐப் பார்க்கவும்.

**மகாஜன எக்சத் பெரமுன** (*Mahajana Eksath Peramuna* (MEP), **மக்கள் ஐக்கிய முன்னணி**) என்பது இலங்கையின் ஓர் இடதுசாரி அரசியல் கட்சியாகும். இக்கட்சியின் தற்போதைய தலைவராக தினேஷ் குணவர்தனா உள்ளார்.

மகாஜன எக்சத் பெரமுன தினேஷ் குணவர்தனாவின் தந்தை பிலிப் குணவர்தனா, மற்றும் வில்லியம் சில்வா ஆகியோரால் 1959 ஆம் ஆண்டில் ஆரம்பிக்கப்பட்டது. இதே பெயரில் எஸ். டபிள்யூ. ஆர். டி. பண்டாரநாயக்காவினால் 1956 தேர்தலுக்காக அமைக்கப்பட்ட மகாஜன எக்சத் பெரமுன என்ற கூட்டணி 1959 இல் கலைக்கப்பட்டதை அடுத்து அதே பெயரில் பிலிப் குணவர்தனா புதிய கட்சியை ஆரம்பித்தார். மார்ச் 1960 இடம்பெற்ற பொதுத்தேர்தலில் இக்கட்சி 10 இடங்களைக் கைப்பற்றியது. 1960களில் இக்கட்சி லங்கா சமசமாஜக் கட்சி, இலங்கை கம்யூனிஸ்ட் கட்சி ஆகியவற்றுடன் கூட்டிணைந்து ஐக்கிய இடது முன்னணியை உருவாக்கியது.

1983 இல் தினேஷ் குணவர்தனா மகரகமை தேர்தல் தொகுதியில் போட்டியிட்டு பெரும் வெற்றி பெற்றார். 1989 இல் புதிய விகிதாசாரப் பிரதிநிதித்துவத் தேர்தல் முறையில் இடம்பெற்ற தேர்தலில் இக்கட்சி 3 இடங்களைக் கைப்பற்றியது. தினேஷ் குணவர்தனா, பந்துல குணவர்தனா ஆகியோர் கொழும்பு மாவட்டத்திலும், கீதாஞ்சன குணவர்தன தேசியப் பட்டியலிலும் தெரிவு செய்யப்பட்டனர்.

2000 ஆம் ஆண்டில் ஐக்கிய மக்கள் சுதந்திரக் கூட்டணியுடன் இணைந்து போட்டியிட்டதில் 3 இடங்கள் கிடைத்தன. தினேஷ் குணவர்தனா, பந்துல குணவர்தனா, சோமவீர சந்திரசிரி (தேசியப் பட்டியல்) ஆகியோரே வெற்றி பெற்றனர். 2004 தேர்தலில் தினேஷ் குணவர்தனா, கீதாஞ்சன குணவர்தன (தேசியப் பட்டியல்) ஆகியோருக்கு இடம் கிடைத்தது. 2010 தேர்தலில், தினேஷ் குணவர்தனா, சிறியானி விஜேவிக்கிரம (அம்பாறை), கீதாஞ்சன குணவர்தன (தேசியப் பட்டியல்) ஆகியோர் வெற்றி பெற்றனர்.

மேற்கோள்கள்
-----------

1. ↑  Chapter 19: Anguish and pain பரணிடப்பட்டது 2011-08-08 at the வந்தவழி இயந்திரம் Asia Times Online - December 15, 2001
**சதா** எனப் பிரபலமாக அழைக்கப்பட்ட **மகாதேவன் சதாசிவம்** (*Mahadevan Sathasivam*, அக்டோபர் 18, 1915 - சூலை 9, 1977), இலங்கைத் துடுபாட்ட அணியின் துடுப்பாட்டக்காரர். இவர் முதல்தர துடுப்பாட்டப் போட்டிகளில் கலந்து கொண்டுள்ளார். காரி சோபர்சு இவரை "உலகின் அதி சிறந்த துடுப்பாட்டக்காரர்," எனக் குறிப்பிட்டுள்ளார். 1940கள் முதல் 1960கள் வரை சதாசிவம் துடுப்பாட்டத்தில் சிறந்து விளங்கினார். இவரே மூன்று தேசியத் துடுப்பாட்ட அணிகளுக்குத் தலைமை தாங்கி விளையாடிய முதலாவதும், ஒரேயொரு வீரரும் ஆவார். 1948 ஆம் ஆண்டில் இலங்கை அணிக்கும், பின்னர் சிங்கப்பூர் அணிக்கும், பின்னர் மலேசியா அணிக்கும் தலைமை தாங்கினார். இவர் தனது மனைவியைக் கொலை செய்ததாகக் குற்றம் சாட்டப்பட்டுப் பின்னர் விடுவிக்கப்பட்டவர்.

சதாசிவம் கொழும்பு உவெசுலி கல்லூரியில் கல்வி கற்றவர். சேர் பொன். இராமநாதனின் பெயர்த்தியான பரிபூரணம் ஆனந்தம் இராஜேந்திரா என்பவரைத் திருமணம் புரிந்தார். இவர்களுக்கு நான்கு பெண் பிள்ளைகள். 1951 ஆம் ஆண்டில் தனது மனைவியைக் கொலை செய்ததாக இவர் மீது குற்றம் சாட்டப்பட்டது; கொல்வின் ஆர். டி சில்வா தலைமையிலான வழக்கறிஞர் குழு இவருக்காக வாதாடியது. ஐக்கிய இராச்சியத்தில் இருந்து தடயவியலாளர் சிட்னி சிமித் என்பவரும் இவருக்காக வாதாடினார். 20 மாதங்களாக இடம்பெற்ற இவ்வழக்கின் இறுதியில் சதாசிவம் குற்றமற்றவராக விடுவிக்கப்பட்டார். இவர் பின்னர் ஐவோன் ஸ்டீவென்சன் என்பவரைத் திருமணம் புரிந்தார்.

இதன் பின்னர் சதாசிவம் சிங்கப்பூருக்குக் குடி பெயர்ந்து அந்நாட்டுத் தேசியத் துடுப்பாட்ட அணியின் தலைவராக விளையாடினார். அதன் பின்னர் அந்நாடு மலேசியாவுடன் இணைக்கப்பட்ட பின்னர் மலேசிய அணிக்கும் தலைமை தாங்கி விளையாடினார்.

மேற்கோள்களும் குறிப்புகளும்
---------------------------

1. ↑  Gunasekara, C.H. (1996) *The Willow Quartette*, Colombo: Sumathi Publishers, p. 57
2. 1 2 3  "Famous cricketer acquitted of murdering wife after long ordeal 60th anniversary of Sathasivam murder trial". 2016-03-04 அன்று மூலம் பரணிடப்பட்டது. 2013-03-27 அன்று பார்க்கப்பட்டது.
3. ↑  "A Sri Lankan master" by Sriram Veera டிசம்பர் 3, 2005 in *CricInfo SriLanka*; reprinted at uk.sports.yahoo.com
4. ↑  "The Finest at Chepauk" by S. Muthiah பரணிடப்பட்டது 2006-09-05 at the வந்தவழி இயந்திரம் *The Hindu* 7 Nov. 2005;
5. ↑  "*Sathasivam the batting maestro* by Edmund Dissanayake; *M.Sathasivam* by Christie Seneviratne; *M.Sathasivam - 'Not Guilty' from the Sunday Island 11/4/04* உவெசுலி கல்லூரி, கொழும்பு". 2012-02-04 அன்று மூலம் பரணிடப்பட்டது. 2013-03-27 அன்று பார்க்கப்பட்டது.

* மகாதேவன் சதாசிவம் கிரிக் ஒன் லைன் இலிருந்து விளையாட்டுவீரர் விபரக்குறிப்பு

வெளி இணைப்புகள்
---------------

* சதாசிவம் கொலை வழக்கு
[*தொடர்பிழந்த இணைப்பு*], தினகரன், நவம்பர் 9, 2014
**குழந்தைகளின் நாடாளுமன்றம்**, என்ற அமைப்பு குழந்தைகளின் கல்வி, மருத்துவம் போன்ற உரிமைகளை நிலைநாட்டவும், மற்றும் குழந்தைத் திருமணம், குழந்தைகளை வேலைக்கு அனுப்புவதை தடுக்கவும், குழந்தைகள் மற்றும் பெற்றோர்களிடையே விழிப்புணர்வு ஏற்படுத்தவும் 2007ஆம் ஆண்டில் நிறுவப்பட்டது. தமிழ்நாடு மற்றும் புதுச்சேரி அரசுக்கான குழுந்தைகள் நாடாளுமன்றத்தை நிறுவியவர், கன்னியாகுமரி மாவட்டத்தைச் சேர்ந்த சமூக ஆர்வலர் எம். ஜோசப் என்பவர் ஆவார். இந்தியாவில் இது போன்ற அமைப்புகள் 23 மாநிலங்களில் செயல்படுகிறது.

தமிழ்நாடு மற்றும் புதுச்சேரி குழந்தைகளின் நாடாளுமன்றத்தின் தற்போதைய தலைமை அமைச்சராக (Prime Minister) செயல்படுபவர் பள்ளி மாணவி சுவர்ணலட்சுமி ஆவார். இவர் **ஒன்பது எனது** (Nine is Mine) என்ற தலைப்பில் (Nine is Mine) ஐக்கிய நாடுகள் அவையின் பொதுச் சபையின் 70வது அமர்வில், 21 செப்டம்பர் 2015 அன்று உரையாற்றினார்.

விருதுகள்
---------

குழந்தைகளின் உரிமைகளுக்காக போராடும் சிறந்த அமைப்பிற்கான ஐக்கிய நாடுகளின் சிறுவர் நிதியத்தின் *சான் மரினோ அலெக்சாண்டர் போதினி விருதை* (San Marino Alexander Bodini Award) 2009இல் இவ்வமைப்பு பெற்றுள்ளது.

மேற்கோள்கள்
-----------

1. ↑  NINE IS MINE Children's Manifesto Goal 4 Right to Quality and complete learning
2. ↑  swarna UN talk

வெளி இணைப்புகள்
---------------

* தமிழ்நாடு மற்றும் புதுச்சேரி குழந்தைகளின் நாடாளுமன்றத்தின் இணையதளம்
மருத்துவர் ருக்மாபாய்
**ருக்மாபாய்** (அல்லது **ரக்மாபாய்**) (நவம்பர் 22, 1864 - செப்டம்பர் 25, 1955) என்பவர் பிரித்தானிய இந்தியாவில் பயிற்சி பெற்ற முதல் பெண் மருத்துவர்களில் ஒருவர் ஆவார். 1891 ஆம் ஆண்டின் வயது இசைவு சட்டம் உருவாக வழிவகுத்த ஒரு மைல்கல் சட்ட வழக்கின் முக்கிய நபராக இவர் இருந்தார்.

இளமை
----

ருக்மாபாய், ஜனார்தனன் - ஜெயந்திபாய் தம்பதியரின் ஒரே மகளாக 22 நவம்பர் 1864 அன்று மும்பையில் பிறந்தார். தனது எட்டாம் அகவையில் தந்தையை பறிகொடுத்தார். தனது 11ம் அகவையில், 19 வயதான தாதாஜி பிகாஜி என்பவரை மணந்தார். பின்பு இவரது விதவைத் தாயார் ஜெயந்திபாய், மருத்துவரான சகாராம் அருச்சுனன் என்பவரை மறுமணம் செய்து கொண்டார்.

தாதாஜி பிகாஜி மற்றும் அவரது குடும்பத்தினர், ருக்மபாயை தாதாஜியின் வீட்டில் வாழும்படிக் கேட்டபோது, இவர் மறுத்துவிட்டார். இவரது விருப்பம் இவரது தத்து-தந்தையாலும் ஆதரிக்கப்பட்டது.

இது 1884 ஆம் ஆண்டின் ஒரு நீண்ட தொடர் நீதிமன்ற வழக்குகளுக்கு வழிவகுத்தது. குழந்தைத் திருமணம் மற்றும் பெண்களின் உரிமைகள் மீது ஒரு பெரிய பொது விவாதம் நடைபெற்றது.

மருத்துவப் பணி
--------------

ருக்மபாய் *ஒரு இந்துப் பெண்* என்ற புனைப் பெயரில் செய்தித்தாள்களில் பல கடிதங்களை எழுதினார். இது பலரது ஆதரவை வென்றது. இவர் மருத்துவம் படிப்பதற்கு விருப்பம் தெரிவித்தபோது, இவரது பயணத்தை ஆதரிக்க மற்றும் இங்கிலாந்தில் உள்ள லண்டன் ஸ்கூல் ஆப் மெடிசினில் படிக்க ஒரு நிதி உருவாக்கப்பட்டது. பின்னர் இவர் இங்கிலாந்திற்குச் சென்று தகுதி வாய்ந்த மருத்துவராக இந்தியா திரும்பினார். ராஜ்கோட்டில் ஒரு மகளிர் மருத்துவமனையில் பல ஆண்டுகளாக பணிபுரிந்தார்.

சிறப்புகள்
----------

ருக்மாபாயின் 153வது பிறந்த நாளை முன்னிட்டு, கூகுள் நிறுவனத்தின் தமிழ் பதிப்பில், 22 நவம்பர் 2017 அன்று கூகுள் டூடுல் வெளியிட்டு, ருக்மாபாயின் பெருமையை வெளிப்படுத்தியுள்ளது.

உசாத்துணை
---------

1. ↑  Chandra, Sudhir (1996). "Rukhmabai: Debate over Woman's Right to Her Person". *Economic and Political Weekly* **31** (44): 2937–2947.
2. ↑  Rukhmabai, one of the first Indian women physicians, gets Google Doodle
**ருடால்ப் அமெங்கா-எட்டெகோ** (*Rudolf Amenga-Etego*) மேற்கு ஆப்பிரிக்காவின் கானா நாட்டைச் சேர்ந்த ஒரு வழக்கறிஞர் மற்றும் சுற்றுச்சூழல் ஆர்வலர் ஆவார். கானாவில் நீர் விநியோகத்தை மலிவு விலையில் வைத்திருப்பதற்கும், கானாவில் தண்ணீரை தனியார்மயமாக்குவதற்கு எதிராக பிரச்சாரம் செய்வதற்கும் இவர் மேற்கொண்ட முயற்சிகளுக்காக 2004 ஆம் ஆண்டில் எட்டெகோவிற்கு கோல்டுமேன் சுற்றுச்சூழல் விருது வழங்கப்பட்டது.. கிட்டத்தட்ட கானாவில் 70 சதவீதம் மக்கள் தூய்மையான நீர் கிடைக்காமல் தவித்து வருகிறார்கள். கானா நாடு முழுவதும் உள்ள நீர் உள்கட்டமைப்பை மேம்படுத்த கானா அரசாங்கத்திற்கு கடன்களை வழங்கும் உலக வங்கி மற்றும் பன்னாட்டு நாணய நிதியம் ஆகியவையே எட்டெகோ எதிர்த்து போராடிய முக்கிய அமைப்புகளாகும். ஏனெனில் இந்த கடன்கள் நீர் வழங்கல் செயல்முறையை தனியார்மயமாக்கலுக்கு ஆதரவாக இருந்தன.

மேற்கோள்கள்
-----------

1. ↑  "Africa 2004. Rudolf Amenga-Etego. Ghana. Environmental Policy. In 2016,Dec 8th, he was declared Member of Parliament-elect for Chiana Paga Constituency for the NDC". Goldman Environmental Prize. 15 June 2011 அன்று மூலம் பரணிடப்பட்டது. 3 December 2010 அன்று பார்க்கப்பட்டது.
**சீனப் பெரும் கால்வாய்** (*Grand Canal*) அல்லது **பெய்ஜிங்-கான்சு பெருங்கால்வாய்** (*Beijing-Hangzhou Grand Canal*) உலகின் நீளமான கால்வாய் அல்லது செயற்கை ஆறு ஆகும். இது பெய்ஜிங்கில் தொடங்கி எபாய், சான்டாங், ஜிங்சு மற்றும் சிஜியங் மாகாணங்கள் வழியாக மஞ்சள் ஆற்றையும் யாங்சி ஆற்றையும் இணைத்துப் பின் சிஜியங் மாகாணத்தின் கான்சூ நகரை அடைகிறது. கால்வாயின் பழைய தடமானது சுய் அரசமரபின் (581-618) கிமு ஐந்தாம் நூற்றாண்டைச் சேர்ந்தது. இது சீனாவின் குறிப்பிடத்தகுந்த சுற்றுலா இடங்களில் ஒன்றாகும். 

கால்வாயின் மொத்த நீளம் 1,776 கிமீ (1,104 மைல்). இக்கால்வாயின் உயரமான இடம் சான்டாங் மலை உச்சியில் 42மீ (138 அடி) ஆகும். இது கப்பல்கள் செல்லக்கூடிய கால்வாய் ஆகும். சாங் அரசமரபில் (960-1279) கிமு 10ம் நூற்றாண்டில் கதவுகள் பொருத்தப்பட்ட பின், உயரமான இடங்களை அடைய இருந்த தடை (சிரமம்) விலகியது.  இக்கால்வாய் வரலாற்றின் எல்லா காலங்களிலும் பல்வேறு அறிஞர்களால் பாராட்டப்பட்டிருக்கிறது. 

மஞ்சள் ஆற்றில் அடிக்கடி ஏற்படும் வெள்ளம் இக்கால்வாயின் பாதுகாப்பிற்கும் செயல்பாட்டிற்கும் அச்சுறுத்தலாக இருந்தது. போர்காலங்களில் மஞ்சள் ஆற்றங்கரை உடைக்கப்பட்டு எதிரி படைகளின் முன்னேற்றம் தடைசெய்யப்பட்டது. இதனால் மக்களுக்குப் பொருளாதார முறையிலும் சிரமம் ஏற்பட்டது. சீரழிவாலும் அடிக்கடி பயன்பாட்டில் இல்லாமலும் இக்கால்வாய் போனாலும் சுய் ஆட்சிமரபு காலத்தில் இருந்தே சீனாவின் பொருளாதாரம் வளர்வதற்கு முதன்மையானதாக இக்கால்வாய் இருந்தது.

சீனப் பெரும் கால்வாய் செல்லும் வரைபடம்

வரலாறு
------

### தொடக்ககால வரலாறு

மேற்கோள்கள்
-----------

1. ↑  Hutchinson's Encyclopedia பரணிடப்பட்டது 2012-03-23 at the வந்தவழி இயந்திரம், Encarta
[*தொடர்பிழந்த இணைப்பு*]. 2009-10-31.
2. 1 2  Needham, Volume 4, Part 3, 307.
3. ↑  Needham, Volume 4, Part 3, 308 & 313.
4. ↑  Brook, 40–51.
**தடி கொண்ட அய்யனார் கோவில்** என்பது தமிழ்நாடு மாநிலத்தில் புதுக்கோட்டை நகரில் சத்தியமூர்த்தி பகுதியில் உள்ள அய்யனார் கோயில் ஆகும். இக்கோவிலுக்கு சொந்தமான திடல் புதுக்கோட்டை தடி கொண்ட அய்யனார் திடல் என அழைக்கப்படுகிறது. இத்திடலில் நகருக்குள் போராட்டங்கள் நடைபெற அனுமதியளிக்கப்படுகிறது.

கோவில் உருவாக்கம்
-----------------

புதுக்கோட்டை சமஸ்தானத்தில் திவானாக இருந்த சேசையா சாஸ்திரிகள் என்பவர் புதுக்கோட்டை நகரை சீரமைத்தார். மார்த்தாண்ட பைரவபுரம் என்ற பெரிய தெருவை உருவாக்கும் போது ஒரு ஆலமரமும் அதனடியில் சாஸ்தா கோயிலும் தடையாக இருந்தன. அவற்றை நீக்கி புதுக்கோயிலை வேறொரு இடத்தில் கட்டியுள்ளார்.

முன்னொரு காலத்தில் கலசமங்களம் என்ற பெயரில் தற்போதைய புதுக்கோட்டைக்கு கிழக்கே பொற்பனைக்கோட்டை பகுதியில் புதுக்கோட்டை நகரமே இருந்ததாக பல்வேறு சான்றுகள் உள்ளன. இப்புதிய நகரின் காவல் தெய்வமாக கலசமங்களம் பகுதியிலேயே பிடிமண் எடுத்து கட்டப்பட்டுள்ள கோவிலே தடி கொண்ட அய்யனார் திருக்கோவில் ஆகும்.

சிறப்பு
-------

புதுக்கோட்டை மன்னர் ஒவ்வொரு ஆண்டும் இக்கோயிலின் திருவிழாவின் போது அருள்வாக்கு கேட்ட பின்னரே அவ்வாண்டின் பணிகளை திட்டமிடுவார் என்று கூறப்படுகிறது. 1960 ஆம் ஆண்டு வரை விலங்குகள் பலியிடும் வழக்கம் இக்கோயிலில் இருந்துள்ளது. அதன் பின்னர் பலியிடும்விழா நிறுத்தப்பட்டு தற்போது சைவ படையல் முறையே பின்பற்றப்படுகிறது. 

பேட்டையார் சமுதாய மக்களினால் காணிக்கையாக வழங்கப்பட்ட ஒற்றைக்கல்லால் செய்யப்பட்ட யானை சிலை கோவில் முன்பு உள்ளது.

ஆதாரங்கள்
---------

1. ↑  சின்னதுரை, அருண் (14 ஜூலை, 2017). "புதுக்கோட்டையில் ஹைட்ரோ கார்பன் திட்டத்துக்கு எதிராக போராட்டம் நடத்த அனுமதி வழங்கியது நீதிமன்றம்".. Check date values in: `|date=` (உதவி); External link in `|website=` (உதவி)
2. ↑  "தடி கொண்ட ஐயனார்". *Dinamalar*. 30 ஜன. 2017. Check date values in: `|date=` (உதவி)
**புதுச்சத்திரம் வேணுகோபால சுவாமி கோயில்** தமிழ்நாட்டில் தஞ்சாவூர் மாவட்டம், புதுச்சத்திரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வேணுகோபாலசுவாமி, ருக்மணி, சத்தியபாமா சன்னதிகள் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. சித்திரை மாதம் ஸ்ரீ ராமநவமி முக்கிய திருவிழாவாக நடைபெறுகிறது. வைகாசி, ஆவணி, புரட்டாசி, மார்கழி மாதம் விசாகம், உரியடி, ஸ்ரீகிருஷ்ணஜெயந்தி, நவராத்திரி, வைகுண்ட ஏகாதசி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பாசாணங்கள் என்பவை கடுமையான தன்மை உடைய மூலகங்கள். அவை இரண்டு வகைப்படும்.

1. சிலை செய்ய பயன்படுபவை.
2. மருத்துவத்திற்கு பயன்படுபவை.

ஐந்து பாசாணங்கள்
----------------

* சிலை செய்வதற்கு பயன் படும் சிறப்பான ஐந்து பாசாணங்கள். (ரோம ரிசி மருத்துவ வாகடம்)

1. அபிரகப் பாசாணம்.
2. கற் பாசாணம்.
3. சூதப் பாசாணம்.
4. துத்தப் பாசாணம்.
5. சீலைப் பாசாணம்.

ஒன்பது பாசாணங்கள்
-----------------

### போகர்

* போகர் கூறும் ஒன்பது பாசாணங்கள்.

"பாங்கான பாடாணம் ஒன்பதினும்
பரிவான விபரம்தான் சொல்லக் கேளு
கௌரி கெந்திச்சீலைமால் தேவி
கொடு வீரம்கச்சால் வெள்ளை
பகர்கின்ற தொட்டினொடு சூதம்சங்கு
பூரணமாய் நிறைந்த சிவசக்தி
நலமான மனோம்மணி கடாட்சதாலே
நண்ணிநீ ஒன்பதையும் கட்டுகட்டு" **-போகர்**
கலியுக மக்கள் பிழைத்திருப்பதற்காக மனோன்மணி அம்மனின் அனுக்கிரகத்தால் ஒன்பது வகையான பாசாணங்களைக் கொண்டு பழனி முருகன் விக்கிரகம் செய்ததாகக் கூறுகிறார் போகர்.
### புலிப்பாணி

* போகரின் சீடர் புலிப்பாணியும் போகர் சிலை செய்ததை கூறுகிறார்.

"பாரப்பா மலையதுவின் உச்சியிலே
பாங்கான போகருட சமாதியருகே
கட்டான பாடாணவகை எட்டுடனொன்று
காணவே சேர்த்துவார்த்த சிலைதானும்
நண்ணவே பிரதிட்டைதான் செய்து
நவிலுவேன் பூசைசோ டசமுஞ்செய்ய
ஆற்றினேன் பூசைவிதிகள் தானும்
ஆரப்பா அறிவார்க ளாருமில்லை". - புலிப்பாணி
அந்த 9 பாஷாணங்கள்
1. கௌரிப் பாசாணம்
2. கெந்தகப் பாசாணம்
3. சீலைப் பாசாணம்
4. வீரப் பாசாணம்
5. கச்சாலப் பாசாணம்
6. வெள்ளைப் பாசாணம்
7. தொட்டிப் பாசாணம்
8. சூதப் பாசாணம்
9. சங்குப் பாசாணம்
பாஸ் நீரிணை மற்றும் அதனுடன் இணைந்த முக்கிய தீவுகள்
**பாஸ் நீரிணை** (*Bass Strait*) தாஸ்மானியாவை அவுஸ்ரேலியப் பெருநிலப்பரப்பின் தெற்குப் பகுதியை (குறிப்பாக விக்டோரியா மாநிலத்தை) பிரிக்கும் கடல் நீரிணையாகும்.

கண்டுபிடிப்பு
-------------

இந்நீரிணையை 1797 இல் முதலில் அடைந்த ஐரோப்பியர் ஜோர்ஜ் பாஸ் என்பவர். இவரது நினைவாக நியூ சவுத் வேல்ஸ் ஆளுநர் ஜோன் ஹண்டர் இந்நீரிணைக்குப் இப்பெயரைச் சூட்டினார்.

இந்நீரிணை மிகக் குறுகலான இடத்தில் 240 கிமீ அகலமானது. பொதுவாக 50 மீட்டர் ஆழமானது. இங்குள்ள கிங் தீவு, பிளிண்டர்ஸ் தீவு போன்றவற்றில் மனித குடியேற்றங்கள் இடம்பெற்றன. இந்நீரிணைப் பகுதியில் பெற்றோலிய வளம் கண்டுபிடிக்கப்பட்டுள்ளது. இந்நீரிணைக்குக் குறுக்காகப் பயணிக்க இலகுவான முறை வான்வழிப் போக்குவரத்தாகும்.

தாஸ்மானியாவின் ஏனைய நீர் நிலைகளைப் போலவே பாஸ் நீரிணையின் குறைந்த ஆழம் காரணமாக கடல் கொந்தளிப்பு அடிக்கடி ஏற்படுவதுண்டு. இதனால் 19ம் நூற்றாண்டு காலப்பகுதியில் பல கப்பல்கள் காணாமல் போயுள்ளன. இந்நீரிணையில் கிழக்குப் பகுதியைக் கண்காணிக்கும் பொருட்டு 1848 ஆம் ஆண்டில் டீல் தீவில் கலங்கரை விளக்கம் ஒன்று நிறுவப்பட்டது. பின்னர் 1859 இலும், 1861 இல் கிங் தீவிலும் வெளிச்ச வீடுகள் அமைக்கப்பட்டன.

தீவுகள்
-------

இந்நீரிணையில் 50 க்கும் மேற்பட்ட தீவுகள் உள்ளன. அவற்றில் சில வருமாறு

* மேற்குப் பகுதி
	+ கிங் தீவு
	+ ஹண்டர் தீவு
	+ ரொபின்ஸ் தீவு
* தெற்குப் பகுதி
	+ பிளிண்டர்ஸ் தீவு
	+ கேப் பாரன் தீவு
	+ கிளார்க் தீவு
	+ 50இற்கும் மேற்பட்டவை
* வடகிழக்க்குப் பகுதி
	+ டீல் தீவு
	+ ஹோகன் தீவு
	+ கேர்ட்டிஸ் தீவு
**பாஷா சம்மான்**, அங்கீகாரம் பெற்ற 24 இந்திய மொழிகளைத் தவிர, பிற இந்திய மொழிகளின் வளர்ச்சிக்காகப் பாடுபட்டவர்களில் நான்கு பேரைத் தேர்ந்தெடுத்து ஆண்டுதோறும் சாகித்திய அகாதமி நிறுவனம் ரூபாய் ஒரு இலட்சமும், ஒரு செப்புப் பட்டயமும் மற்றும் ஒரு சான்றிதழும் வழங்கி பாராட்டுகிறது. இவ்விருது 1996-ஆம் ஆண்டு முதல் சாகித்திய அகாதமியால் வழங்கப்படுகிறது.

விருது வழங்கும் நடைமுறை
-----------------------

அரசால் அங்கீகரிக்கப்படாத இந்திய மொழிகளில் இரண்டு அறிஞர்களுக்கும் மற்றும் பாரம்பரிய மற்றும் இடைக்கால இலக்கிய வளர்ச்சிக்காகத் தொண்டு புரிந்தவர்களில் இருவருக்கும் ஆண்டுதோறும் பாஷா சம்மான் வழங்கப்படுகிறது.

பாஷா சம்மான் விருது பெற்றவர்கள்
-------------------------------

தமிழ்நாட்டில் சௌராட்டிர மொழி, இலக்கியம், பண்பாட்டு வளர்ச்சிக்காக 1996-இல் கே. ஆர். சேதுராமன் மற்றும் தாடா. சுப்பிரமணியம் ஆகியோர் கூட்டாகவும், 2015-இல் டி. ஆர். தாமோதரன் மற்றும் டி. எஸ். சரோஜா சௌந்தரராஜன் ஆகியோர் கூட்டாகவும் பாஷா சம்மான் பெற்றனர்.

இதனையும் காண்க
--------------

* கே. ஆர். சேதுராமன்
* தாடா. சுப்பிரமணியம்
* டி. ஆர். தாமோதரன்
* டி. எஸ். சரோஜா சௌந்தரராஜன்

மேற்கோள்கள்
-----------

1. ↑  "BASHA SAMMAN". 2017-07-24 அன்று மூலம் பரணிடப்பட்டது. 2015-07-22 அன்று பார்க்கப்பட்டது.
2. ↑  "BASHA SAMMAN AWARDEES". 2017-08-05 அன்று மூலம் பரணிடப்பட்டது. 2015-07-22 அன்று பார்க்கப்பட்டது.

வெளி இணைப்புகள்
---------------
**அபூ அப்தில்லாஹ் முஹம்மத் பின் யஸீத் இப்னு மாஜா** ("Abū ʻAbdillāh Muḥammad ibn Yazīd Ibn Mājahj" அரபு மொழி: ابو عبد الله محمد بن يزيد بن ماجه الربعي القزويني‎) பொதுவாக **இமாம் இப்னு மாஜா** என அழைக்கப்படுகிறார்.இவர் பாரசீக இஸ்லாமிய அறிஞர் , குறிப்பாக ஒரு முஹதீத் ( ஹதீஸ் கலை அறிஞர் ) என்று அழைக்கப்படுகிறார்.. ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இவர் தொகுத்த இப்னு மாஜா மிகவும் நம்பகமான ஹதீஸ் தொகுப்பாக கருதப் படுகிறது..

பிறப்பு
-------

கஸ்வீன்,பாரசீகம்  
(இன்றைய இரான்)
இமாம் இப்னு மாஜா, இ.நா 209 ( கி.பி. 824)ல் பாரசீக குடும்பத்தில் (இன்றைய இரான் நாட்டில்) உள்ள கஸ்வீன் என்ற ஊரில் பிறந்தார்.
.இவரது இயற்பெயர் முஹம்மத் பின் யஸீத் என்பதாகும்.இவரது தந்தை பெயர் யஸீத்.
இவர் ரபயீ கோத்திரத்தைச் சார்ந்தவர்.

ஹதீஸ் தொகுப்பு
--------------

இமாம் இப்னு மாஜா,அவர்கள் கஸ்வீன் என்ற தன்னுடைய ஊரில் ஏறத்தாழ 20ஆவது வயதில் கல்வி கற்க ஆரம்பித்தார்கள்.பின்னர் ஹதீஸ்கள் சேகரிக்க குராசான், ஹிஜாஸ், மிஸ்ர், ஷாம் தற்போதைய ஈராக் , சிரியா மற்றும் எகிப்து உட்பட அரேபிய தீபகற்பத்தில் உள்ள பகுதிகளுக்கு பல தடவை பயணம் செய்தார்.

இவரது ஹதீஸ் சேகரிப்பான இப்னு மாஜா நூல் 4,000 ஹதீஸ்கள் 1,500 அத்தியாயங்களாக பிரிக்கப்பட்டுள்ளது.இப்னு மாஜா தொகுப்பு இது 32 புத்தகங்களாக தொகுக்கப் பட்டுள்ளது...

### இவரது ஆசிரியர்கள்

அப்துல்லாஹ் பின் அபீஷைபா, அலீ பின் முஹம்மத், முஸ்அப் பின் அப்தில்லாஹ் உஸ்மான் பின் அபீஷைபா, மற்றும் பலர்.

### இவரது மாணவர்கள்

அலீ பின் இப்ராஹீம் அல்கத்தான், சுலைமான் பின் யஸீத், முஹம்மது பின் ஈஸா மற்றும் அபூபக்கர் ஹாமித்.

நூல்கள்
-------

1. இப்னு மாஜா (நூல்)
2. அத்தாரீஹ்
3. அல் தஃப்சீர்

இறப்பு
------

இமாம் இப்னு மாஜா,அவர்கள் கஸ்வீன் என்ற தன்னுடைய ஊரிலேயே ரமலான் மாதம் இ.நா 273 ( பிப்ரவரி 19ல் கி.பி. 887 )ல் இறந்தார்.அங்கேயே அடக்கம் செய்யப்பட்டுள்ளார்கள்.

மேற்கோள்கள்
-----------

1. ↑  Abdul Mawjood, Salahuddin `Ali (2007). *The Biography of Imam Muslim bin al-Hajjaj*. translated by Abu Bakr Ibn Nasir. Riyadh: Darussalam. பன்னாட்டுத் தரப்புத்தக எண்:9960988198.
2. ↑  Various Issues About Hadiths
3. 1 2 3  al-Dhahabi, Muhammad ibn Ahmad (1957). al-Mu`allimi. ed (in Arabic). *Tadhkirat al-Huffaz*. **2**. Hyderabad: Da`irat al-Ma`arif al-`Uthmaniyyah. பக். 636.
4. 1 2  Ludwig W. Adamec (2009), *Historical Dictionary of Islam*, p.139. Scarecrow Press. ISBN 0810861615.
5. ↑  al-Kattani, Muhammah ibn Ja`far (2007). Muhammad ibn Muhammad al-Kattani. ed (in Arabic). *al-Risalah al-Mustatrafah* (seventh ). Beirut: Dar al-Bashair al-Islamiyyah. பக். 12.
**இமாம் தின் குசராத்தி** (*Imam Din Gujrati*) பாக்கித்தான் நாட்டைச் சேர்ந்த உருது மற்றும் பஞ்சாபி மொழியின் நகைச்சுவை கவிஞர் ஆவார். 1870 ஆம் ஆண்டு ஏப்ரல் மாதம் 15 ஆம் தேதியன்று இவர் பிறந்தார். 

இமாம் தின் குசராத்தி பிரித்தானிய இந்தியாவின் (இப்போது பாக்கித்தான்) குசராத்தில் பிறந்தார். இவரது உண்மையான பெயர் இமாம்-உத்-தின். இமாமின் கல்வி ஆரம்பக் கல்வியோடு முடிந்தது. குசராத்து மாநிலத்தின் வருவாய்த் துறையில் பணிபுரிந்து வந்தார்.

உருது மற்றும் பஞ்சாபி கவிதைகளில் இமாம் தின் கவிதைகளுக்கு தனி இடம் உண்டு. இமாம் முதலில் தொடர்ந்து பஞ்சாபி கவிதைகளை எழுதினார். ஆனால் பின்னர் அவரது நெருங்கிய நண்பரும் கவிஞரும் பத்திரிகையாளருமான இரகாத்து மாலிக்கின் மூத்த சகோதரர் மாலிக் அப்துல் ரகுமான் காதிமின் வற்புறுத்தலின் பேரில் உருதுவில் கவிதை வாசிக்கத் தொடங்கினார்.

மிகவும் பிரபலமான உருது மற்றும் பஞ்சாபி மொழியைக் கலந்து எழுதும் ஒரு பாணியைக் கண்டுபிடித்தார். இமாம் தின் குசராத்தி பாணியை ஏற்றுக்கொண்டதன் மூலம் நிறைய புகழ் பெற்றார்.

ஆசிரியர்
--------

இவரது தொகுப்புகள் *பேங் டால்*, *பேங் ரகீல்* மற்றும் *சுர் இசுராஃபில்* என்ற பெயர்களில் வெளியிடப்பட்டன. *கவிதையின் முதன்மை* என்ற ஒரு புத்தகத்தையும் இவர் எழுதியுள்ளார்.

இறப்பு
------

இமாம் தின் குசராத்தி பிப்ரவரி 22, 1954 அன்று பாக்கித்தானின் குசராத்தில் இறந்தார்.

மேற்கோள்கள்
-----------

1. ↑  "Bio-bibliography.com - Authors". *www.bio-bibliography.com*.
2. ↑  "Ustad Imam Din Gujrati – Biography, Poetry and Books". *Gujrat*. .
3. ↑  "اقبالؒ اور استاد امام دین گجراتی".
4. ↑  "All writings of Imam Deen Gujrati".
**மதுரைக் கண்ணத்தனார்** சங்ககாலப் புலவர்களில் ஒருவர். இவரது பாடல்கள் இரண்டு உள்ளன. அவை அகநானூறு 360, நற்றிணை 351 ஆகியவை.

'இருபெருந் தெய்வத்து உரு உடனியைந்த தோற்றம் போல அந்தி வானம்' - பாடலிலுள்ள அடிகள்

அகம் 360 சொல்லும் செய்தி
------------------------

பகலில் வந்த தலைவனை இரவில் வருமாறு தோழி சொல்லி அனுப்புகிறாள்.

இரவில் வரவேண்டிய இடத்துக்கு அடையாளம் சொல்கிறாள். எங்கள் முற்றத்துப் பனைமரத்தில் நாரையும் அன்றிலும் இருக்கும். முற்றத்தில் புன்னைப் பூக்கள் பொன்னைப் போலக் கொட்டிக்கிடக்கும். இதுதான் அடையாளம் என்கிறாள்.

### அந்தி வானம்

பகலின் ஒளி ஒருபுறமும், இரவின் இருள் மற்றொருபுறமும் மயங்கி நிற்பது அந்தி வானம். இது சிவனும் திருமாலும் ஓருருவம் பெற்றிருக்கும் தோற்றம் போல உள்ளதாம். இந்த அந்தியில் தலைவன் வந்துசெல்ல வேண்டாம் என்கிறாள் தோழி.

"வேங்கையங் கவட்டிடைச் சாத்தில் செய்த களிறுத்துப் பைஞ்சாய்ப் புலி அதள்"

நற்றிணை 351 சொல்லும் செய்தி
---------------------------

தலைவியிடம் மாற்றம் கண்ட தாய் அவளை வீட்டுக் காவலின் வைத்துப் பார்த்துக்கொள்கிறாள். அத்துடன் கடவுளைப் பேணி முருகு அயர்கிறாள். இந்த நிலையில் தோழி தாய்க்கு எடுத்துரைக்கிறாள். கடவுளைப் பேணுவதால் பயனில்லை. தினைப்புனம் காக்க அனுப்பிவை. இழந்த அழகைத் தலைவி மீண்டும் பெறுவாள் - என்கிறாள்.

### இதணம்

வேங்கைமரக் கிளைகளுக்கு இடையே களிற்றியானை குத்திக் கொன்ற புலித்தோலை இருக்கையாகக் கிளைகளில் இழுத்துக் கட்டி அமைக்கப்படுவது இதணம் என்னும் பரண்.

இதனைச் 'சாத்தில்' என்று கூறுவர். சாத்தப்பட்ட இல்லம் என்பது இதன் பொருள்.
**மதுரைக் காமக்கணி நப்பாலத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 204

புலவர் பெயர் விளக்கம்
---------------------

### காமக்கணி

இவர் காமத்தைக் கணித்தறியும் சோதிடர். அந்தக் காலத்தில் திருமணப் பொருத்தம் இருவரும் ஒருவரை ஒருவர் எந்த அளவு விரும்புகின்றனர் என்பதைக் கணித்தறிந்தே தீர்மானிக்கப்பட்டது. (நாள், நட்சத்திரம் பார்த்து அன்று) இப்புலவர் மணமக்களின் பருவ உணர்வுகள் ஒத்துப்போதலைக் கணித்தறிந்து கூறும் கணியர்.

### நப்பாலத்தன்

ஆற்றின் இரு கரையையும் இணைப்பது பாலம். அத்தம் என்பது வழி. பாலத்தன் = பாலமாக விளங்கியவன். காதலர்களின் பாலம் இவர்.

தண்ணுமை

பாடல் சொல்லும் செய்தி
---------------------

போரில் அரசனுக்கு வெற்றியைத் தேடித் தந்துவிட்டோம். என்மனைவியின் தோளை நான் பெறவேண்டும். தேரை விரைந்து செலுத்துக என்று தலைவன் தன் பாகனிடம் சொல்கிறான்.

### வழுதி பாசறை

வழுதியின் போர்ப் பாசறையிலிருக்கும் தலைவன் இவன். வழுதிக்குத்தான் இவன் வெற்றி தேடித் தந்தான்.

### வாணன் சிறுகுடி

சிறுகுடி நெல்வளம் மிக்க ஊர். அவ்வூர் மக்கள் நெல் அறுக்கும்போது தண்ணுமைப் பறையை முழக்குவர். அந்தப் பறையொலியைக் கேட்டுப் பொய்கையில் மேயும் பறவைகள் பறந்து சென்று மரங்களில் புகலிடம் கொள்ளும்.

இந்தச் சிறுகுடியின் அரசன் வாணன்.
**மதுரைக் கணக்காயனார்** சங்ககாலப் புலவர்களில் ஒருவர்.

சங்ககாலப் புலவர் நக்கீரர் இந்தக் கணக்காயனாரின் மகன்.

மதுரைக் கணக்காயனார் பாடல்கள் சொல்லும் செய்தி
--------------------------------------------

### அகநானூறு 27 - பாலை

* பாண்டியர் வேங்கடமலை யானைகளைப் போருக்குப் பயன்படுத்தினர்.
* பாண்டியரின் கொற்கை முத்துப்போல் தலைவியின் பல் இருந்ததாம்.
* அவளது கண் அழுது அழுது போர்க்களத்தில் போர்களத்தில் வேந்தனின் கண் சிவந்திருப்பது போல் ஆயிற்றாம்.

### அகநானூறு 336 - குறிஞ்சி

அல்லகுறிப் பட்ட தலைவன் தன் நெஞ்சோடு பேசுகிறான்.

அவள் பசும்பூட் பாண்டியனின் பொதியமலையில் பூத்த காந்தள் மலர் போல் மணக்கும் கூந்தலையும், நெற்றியையும் உடையவள்.

வென்வேற் பொறையனுக்கும் கொல்லிமலைக்கும் உள்ள தொடர்பைப் போல நட்பினை உடையவள்.

தொகுபோர்ச் சோழன் பொருள்மலி பாக்கத்து (பட்டினப்பாக்கத்து) மோதும் கடல்லை போல நெஞ்சே! நீ அலைமோதுகிறாய்.

என்கிறான்.

### அகநானூறு 342 - குறிஞ்சி

தலைவன் தலைவியை அடைய வருகிறான். குறியிடம் பிழைபட்டுவிடுகிறது. அவளை அடையமுடியவில்லை. வறிது மீளும்போது தன் நெஞ்சோடு பேசுகிறான்.

நெஞ்சே! நீ யார்? நீயும் நானும் ஒன்றுதானே? கிளைஞன்தானே? ஏன் கலங்குகிறாய்?

**தென்னன் என்னும் கள்வர் கோமான் ஏவல் இளையர் தலைவன்.** அவன் பல ஊர்களைப் பருந்து படச் சூரையாடினான். அங்குக் கவர்ந்த பொருள்களை மழை போல் தன் நாட்டு மக்களுக்கு வாரி வழங்கினான். அதனால் அவன் புகழ் எங்கும் பரவியிருந்தது.
அவன் நாட்டில் நீர் ஒழுகும் இடத்தில் கல்அளை (கல்லுகுகுகை) ஒன்று இருக்கிறதே! அங்குள்ள சுனையில் பசுமையான இலைகளுக்கு இடையே செந்நிறத்துடன் பூத்திருக்கும் நெய்தல் பூப் போன்ற அவள் கண்களுக்கு இடையே என்னைத் தொலைத்துவிட்டேன் - என்கிறான்.
'**நீரிழி மருங்கிற் கல்லளை' என்பது குற்றாலம் அருவி**
### நற்றிணை 23 - குறிஞ்சி

தாய் நலம் பேணிய தலைவியின் அழகு அழிந்து அவளது கண்கள் **கொற்கை முத்தைப் போல்** கண்ணீர் சிந்துவதைக் காட்டித் திருமணம் செய்துகொண்டு தலைவியை அடையுமாறு தோழி தலைவனிடம் சொல்கிறாள்.

### புறநானூறு 330

வாகைத்திணை
மூதின்முல்லை
பகைவேந்தன் படை தன்னைத் தாண்டி வராவண்ணம் தான் ஒருவனாகவே தன் வாளைக்கொண்டு தடுத்து நிறுத்தினான். பொங்கிவரும் கடலுக்கு ஆழிக்கரை போல நின்றான்.

அவனைப் பாடிக்கொண்டு அவன் இல்லத்துக்குச் சென்றவர்களுக்கு வாரி வாரி வழங்கினான். வாங்குவோர் தாங்கமுடியாத அளவுக்கு மிகுதியாக வழங்கினான்.
**மதுரைக் கொல்லன் வெண்ணாகனார்** சங்ககாலப் புலவர்களில் ஒருவர். இவரது பாடல்கள் சங்கநூல் தொகுப்பில் இரண்டு உள்ளன. அவை: அகநானூறு 363, நற்றிணை 385. கொல்லன் என்னும் சொல் பொற்கொல்லரையும், இரும்புவேலை செய்பவரையும் குறிக்கும்.

அகநானூறு 363 சொல்லும் செய்திகள்
-------------------------------

நெல்லி
பிரிவில் வேறுபட்ட தலைவிக்குத் தோழி கூறுகிறாள்.

பொழுது போன வேளையில் அணையில் படுத்துக்கொண்டு இனைகிறாய். (தலையணையில் படுத்துக்கொண்டு மனம் வருந்துகிறாய்) பொழுது போன வேளையில் சாய்ந்திருக்கும் தாமரை போல உன் மான் போன்ற கண்கள் மருண்டு பார்க்கின்றன. உன் கண் கண்டுகளிக்கும் அழகைக் காண இதோ அவர் வந்துவிட்டார் என்கிறாள் தோழி.

நெல்லிக்காய் காற்றில் உதிர்ந்து காலை உருத்தும் வழியில் வருவோரைத் தாக்கி மறவர் வீழ்த்திய பிணத்தைத் தின்னத் தன் இனத்தைக் கழுகுகள் அழைக்கும் வழியில் அவர் வந்திருக்கிறார் என்கிறாள்.

நற்றிணை 385 சொல்லும் செய்திகள்
------------------------------

தலைவி எறிபுனத்தில் இருக்கிறாள். (தினைப்புனம் காவல்) தலைவன் பட்டப்பகலில் அங்கு வந்து அவளோடு இருக்கிறான். இது ஊர்மக்கள் வாயில் அலர் ஆகிறது.

இப்படித் தோழி தலைவிக்குச் சொல்கிறாள். காத்திருக்கும் தலைவனுக்குக் கேட்குமாறு சொல்கிறாள்.

தலைவன்

மலைப்பாம்பு இரை தேரும் நள்ளிரவில் முள்ளம்பன்றியை எய்து வேட்டையாடி எடுத்துக்கொண்டு தன் வேட்டைநாயுடன் குரம்பைக் குடிக்கு மீள்கிறான்.
(எனவே அவனுக்கு இரவில் வர நேரம் இல்லை. பகலில் வருகிறான். திருமணம் செய்துகொள்ளவேண்டும் என்பது கருத்து.)

மேற்கோள்
--------

1. ↑  அகநானூறு 363
2. ↑  நற்றிணை 385
**தேசிய சோசலிச திரைமறைவு அமைப்பு** (*National Socialist Underground*, இடாய்ச்சு மொழி: *Nationalsozialistischer Untergrund*, *NSU*) என்பது செருமனியில் இயங்கும் ஒரு வலதுசாரி தீவிரவாத அமைப்பு ஆகும். இவ்வமைப்பு இயங்குவது நவம்பர் 2011 இலேயே வெளியில் தெரியவந்தது. இதுவரை பெறப்பட்ட தகவல்களின் படி, இவ்வமைப்பில் ஊவே முண்டுலொசு, ஊவே போய்ன்கார்ட், பெயாட்டே ஷெய்ப்பே ஆகிய மூவரும் உறுப்பினர்களாக உள்ளது தெரிய வந்துள்ளது. இன்னும் எத்தனை பேர் இவ்வமைப்பில் அங்கத்துவம் வகிக்கிறார்கள் என்பதோ, ஆதரவளிக்கிறார்கள் என்பதோ இன்னும் சரியாகக் கண்டுபிடிக்கப் படவில்லை.

செருமனியின் சுவிக்காவு நகரில் தேசிய சோசலிச திரைமறைவு இயக்கத்தினரால் பயன்படுத்தப்பட்ட ஓர் எரியூட்டப்பட்ட இல்லம்
தேசிய சோசலிச திரைமறைவு அமைப்பு மேற்கொண்ட தொடர் படுகொலைகளாக 1999இல் நூய்ர்ண்பேர்க்கில் இடம்பெற்ற வெடிகுண்டுத்தாக்குதல், 1999 இல் சார்புரூய்க்கனில் இராணுவக்கண்காட்சியில் இடம்பெற்ற தாக்குதல், 2000இல் டுசுல்டோர்ப் நகரில் நகர்ப்புற புகையிரதநிலையத்தில் இடம்பெற்ற வெடிகுண்டுத்தாக்குதல், 2001 இல் கோல்ன் நகரில் இடம்பெற்ற வெடிகுண்டுத்தாக்குதல், 2004 இல் கோல்ன் நகரில் இடம்பெற்ற ஆணிக்குண்டுத்தாக்குதல், 2007 இல் கைல்புறோணில் இடம்பெற்ற பெண்காவல்துறைஅதிகாரியின் படுகொலை என்பன கருதப்படுகின்றன. இதையிட்ட விசாரணைகளும், புலனாய்வுகளும் தற்பொழுது செருமனியில் தொடர்வழக்குகளாகத் தொடர்ந்து கொண்டிருக்கின்றன. ஊவே முண்டுலொசு, ஊவே போய்ன்கார்ட் இருவரும் இறந்து விட்டார்கள். இவர்கள் தற்கொலை செய்து கொண்டதாக நம்பப் படுகிறது. பெயாட்டே ஷெய்ப்பே இன்னும் விசாரணைக் கைதியாக உள்ளார்.

தாக்குதல்கள்/கொலைகள்
--------------------

வெளி இணைப்புகள்
---------------

* The Brown Army Faction. A Disturbing New Dimension of Far-Right Terror
* German Criminal Code, Section 129a: Forming terrorist organisations (ஆங்கில மொழிபெயர்ப்பு)

மேற்கோள்கள்
-----------

1. ↑  Daniel Koehler: *The German National Socialist Underground (NSU)*, in Jackson, Paul and Shekhovtsov, Anton (editors): *The Post-War Anglo-American Far Right: A Special Relationship of Hate*. Palgrave Macmillan, 2014. pp. 122-141. ISBN 9781137396211
2. ↑  Netzwerk des NSU war größer als angenommen - zeit.de, மார்ச் 24, März 2013
3. ↑  Trail of Hate – Activities and crimes of the Zwickau cell graphical timeline by *Der Spiegel*
4. ↑  "Haftbefehl gegen Holger G. aus Niedersachen erlassen". *Hamburger Abendblatt* (இடாய்ச்சு). 14 நவம்பர் 2011.CS1 maint: Unrecognized language (link)
5. ↑  How could German neo-Nazi killers have evaded police for 13 years? *தி கார்டியன்*
6. ↑  Friedrich spricht erstmals von "Rechtsterrorismus"
**தேசிய காலரா மற்றும் குடல் நோய்கள் நிறுவனம்** (*National Institute of Cholera and Enteric Diseases*) என்பது ஒரு இந்திய மருத்துவ நிறுவனம் ஆகும். இது இரையகக் குடல் நோய்கள் மற்றும் எச்.ஐ.வி/எய்ட்ஸ் தொடர்பான ஆராய்ச்சி, தடுப்பு, சிகிச்சை மற்றும் கட்டுப்பாட்டு உத்திகளை உருவாக்குகிறது. இந்த நிறுவனத்தின் தலைமையகம் மேற்கு வங்கத்தில் கொல்கத்தா நகரில் அமைந்துள்ளது. இந்திய மருத்துவ ஆராய்ச்சி சபையுடன் இணைக்கப்பட்ட இந்த நிறுவனம், இந்திய அரசின் நிதியுதவியுடன் செயல்படுகிறது.

வரலாறு
------

கிழக்கு இந்தியா மற்றும் கங்கை சமவெளி காலரா மற்றும் தொடர்புடைய தொற்றுநோய்களின் நீண்ட வரலாற்றைக் கொண்டுள்ளது. காலராவினைக் கட்டுப்படுத்தும் நோக்கில், இந்திய மருத்துவ ஆராய்ச்சி சபை மேற்கு வங்கத்தின் கொல்கத்தாவின் கைடு தெருவில் காலரா ஆராய்ச்சி மையத்தை 1962இல் அமைத்தது. இந்த மையம் காலரா மற்றும் பிற குடல் தொடர்பான நுரையீரல் நோய்கள் தொடர்பான ஆராய்ச்சி நடத்துவதாகும். 1979ஆம் ஆண்டில், காலரா ஆராய்ச்சி மையம் தேசிய காலரா மற்றும் குடல் நோய்கள் நிறுவனம் என மறுபெயரிடப்பட்டது. 1980இல் இந்த நிறுவனம் உலக சுகாதார அமைப்பின் "வயிற்றுப்போக்கு நோய்களுக்கான ஆராய்ச்சி மற்றும் பயிற்சிக்கான கூட்டு மையம்" என்ற அங்கீகாரத்தைப் பெற்றது.

இந்தியாவில் COVID-19 தொற்றுநோய்களின் போது (2020), இந்நிறுவன நுண்ணுயிரியலாளர்கள் மற்றும் ஆராய்ச்சியாளர்கள் முக்கிய பங்கு வகித்தனர். *ஏப்ரல் 2020 இல் தி நியூ இந்தியன் எக்ஸ்பிரஸில்* வெளியிடப்பட்ட செய்திக் கட்டுரையின் படி, ஆராய்ச்சியாளர்கள் 24 மணி நேரமும் வேலை செய்தனர்.

அங்கீகாரம்
----------

1968ஆம் ஆண்டில் இந்த நிறுவனத்திற்கு உலக சுகாதார அமைப்பு "விப்ரியோ பேஜ் வகைப்படுத்தலுக்கான பன்னாட்டுக் குறிப்பு மையம்" என்ற சிறப்புத் தகுதியினை வழங்கியது. 1980இல் இந்த நிறுவனம் "வயிற்றுப்போக்கு நோய்களுக்கான ஆராய்ச்சி மற்றும் பயிற்சிக்கான உலக சுகாதார அமைப்பின் கூட்டு மையம்" என்ற அங்கீகாரத்தைப் பெற்றது.

மேற்கோள்கள்
-----------

1. ↑  Debnath, Falguni; Deb, Alok Kumar; Sinha, Abhik; Chatterjee, Pranab; Dutta, Shanta (1 January 2019). "Cleanliness: Success in Water Borne Diseases" (in en). *Indian Journal of Medical Research* **149** (7): 105. doi:10.4103/0971-5916.251666. பன்னாட்டுத் தர தொடர் எண்:0971-5916.. பார்த்த நாள்: 1 July 2020.
2. ↑  "NICED : Profile". *www.niced.org.in*. 1 July 2020 அன்று பார்க்கப்பட்டது.
3. 1 2  "National Institute of Cholera and Enteric Diseases." (in en). *Journal of Postgraduate Medicine* **46** (3): 231. 1 July 2000. பன்னாட்டுத் தர தொடர் எண்:0022-3859.. பார்த்த நாள்: 1 July 2020.
4. ↑  "Clinically perfect". .
5. 1 2  "Microbiologists in Bengal emerge unlikely heroes in COVID-19 time". .

வெளி இணைப்புகள்
---------------

* அதிகாரப்பூர்வ இணையதளம்
**தேசிய குழந்தை உரிமைகள் பாதுகாப்பு ஆணையம்** (*National Commission for Protection of Child Rights*) 2005 திசம்பரில் இந்திய நாடாளுமன்றத்தில் இயற்றப்பட்ட குழந்தை உரிமைகள் பாதுகாப்பு சட்டத்தின் அடிப்படையில் அமைக்கப்பட்ட தன்னாட்சி பெற்ற அரசு அமைப்பாகும். இது மத்திய மகளிர் மற்றும் குழந்தைகள் மேம்பாட்டுத் துறையின் கீழ் செயல்படுகிறது. இந்த அமைப்பானது, 2007ஆம் ஆண்டு மார்ச்சு மாதம் செயல்படத் துவங்கியது.

குறிக்கோள்
----------

ஐக்கிய நாட்டு சபையின் குழந்தைகள் உரிமைகள் மாநாடு மற்றும் இந்திய அரசமைப்புச் சட்டம் வகுத்துள்ள குழந்தைகளின் உரிமைகள் சட்டங்கள், கொள்கைகள், ஆட்சியமைப்புகள் ஆகியவை முறையாகப் பின்பற்றப்படுதலை உறுதிசெய்தல் இதன் குறிக்கோளாகும். 18 வயது வரையுள்ள அனைவரையும் குழந்தைகளாக இந்த ஆணையம் வரையறுக்கிறது. சுடுதிநரைய்ன்காக்கர் இதன் தற்போதைய தலைவராவார்..

பணிகள்
------

பள்ளிகளில் குழந்தைகளுக்கு ஏற்படும் இன்னல்களைத் தீர்க்க தனி குழுக்கள் அமைக்கப்பட வலியுறுத்துகிறது. இக்குழு குழந்தைகளுக்குத் தரப்படும் உடல் மற்றும் மன அளவிலான துன்புறுத்தல்களை விசாரித்து, 48 மணி நேரத்திற்குள் அவை பற்றி உள்ளூர் அல்லது மாவட்ட சட்ட அமைப்புகளில் புகார் செய்ய நடவடிக்கை எடுக்கிறது..

தெரியவந்தவை
-----------

பாதிக்கப்பட்ட 6632 குழந்தைகளிடம் ஆய்வு செய்ததில்,ஆசிரியர்களால் கொடுமைப்படுத்தப்பட்டதாக அனைவரும் தெரிவித்தனர். 75 விழுக்காட்டினர் தாங்கள் அடிக்கப்பட்டதாகவும், 69 விழுக்காட்டினர் கன்னத்தில் அறையப்பட்டதாகவும், 0.4 விழுக்காட்டினர் மின்னதிர்ச்சி தரப்பட்டதாகவும் தெரிவித்தனர்.

முக்கிய பரிந்துரைகள்
--------------------

ஆசிரியர்களுக்கு அவர்களது கற்பித்தல் உத்திகளை மேம்படுத்த பயிற்சிகள் தரப்படவேண்டும். குழந்தைகளின் திறமைகள் அனைவராலும் மதிக்கப்பட வேண்டும். போதைக்கு அடிமையாதல், தேர்வில் முறைகேடு, வன்முறையில் ஈடுபடுதல் ஆகியவை தவிர்க்கப்பட வேண்டும். மாநில அளவிலும் இந்த ஆணையம் அமைக்கப்பட வேண்டும்.

மேற்கோள்கள்
-----------

1. ↑  "National Commission for Protection of Child Rights". 12 May 2012 அன்று பார்க்கப்பட்டது.
2. ↑
3. ↑  "Guidelines for Eliminating Corporal Punishment in Schools" (PDF). 2012-10-18 அன்று மூலம் (PDF) பரணிடப்பட்டது. 2017-08-01 அன்று பார்க்கப்பட்டது.
**தேசிய தகுதித் தேர்வு** (National Eligibility Test-NET) இந்தியாவிலுள்ள கல்லூரி மற்றும் பல்கலைக்கழகங்களில் உதவி பேராசிரியர் ஆவதற்கான தகுதியையும், இளையர் இளநிலை ஆராய்ச்சியாளர் உதவித்தொகை (Junior Research Fellowship-JRF) பெறுவதற்கானத் தகுதியையும் தீர்மானிப்பதற்காக தேசிய தேர்வு முகமையால் (NTA) நடத்தப்படுகிறது.

இளையர் ஆய்வ உதவித்தொகை விருதுத் தேர்வு, 1984 முதல் நடைபெற்று வந்தது. இந்திய அரசு, ஜூலை 22, 1988 தேதியிட்ட அறிவித்தலின் மூலம் விரிவுரையாளர் தகுதித் தேர்வு நடத்தும் பணியை பல்கலைக்கழக மானியக்குழுவிடம் (UGC) ஒப்படைக்கப்பட்டது. இதன் விளைவாக, விரிவுரையாளர் மற்றும் இளையர் ஆய்வுதவித் தொகை விருது இரண்டிற்கும் பொதுவாக தேசிய தகுதித் தேர்வு முதன்முதலாக டிசம்பர் 1989 ஆம் ஆண்டு நடத்தப்பட்டது. அதுமுதல் ஒவ்வொரு ஆண்டும் இரண்டுமுறை சூன் மற்றும் டிசம்பர் மாதங்களில் இத்தேர்வு நடத்தப்பட்டு வருகின்றது.

இதற்கு முன்புவரை இந்த பேராசிரியர்தகுதித்தேர்வை uயுஜிசி-யும், அதன்பிறகுசிபிஎஸ்இ-யும்நடத்திவந்தது. இந்நிலையில்,இந்தஆண்டுநெட்தேர்வைதேசியதேர்வுமுகமைமுதல்முறையாகநடத்தஉள்ளது.

மேற்கோள்கள்
-----------

வெளி இணைப்புக்கள்
-----------------

விக்கிமீடியா பொதுவகத்தில்,  
 ***UGC NET June 2012 Results and Discussions***   
என்பதின் ஊடகங்கள் உள்ளன. 

* UGC NET Homepage
* UGC NET portal
* CSIR conducts NET for science stream
* UGC NET Applications Go Online
* UGC NET Books Reference
* UGC NET Pattern is Likely to Change பரணிடப்பட்டது 2013-10-28 at the வந்தவழி இயந்திரம்
* Kerala High Court Judgement on UGC NET June 2012
* Supreme Court upholds changed NET criteria பரணிடப்பட்டது 2014-07-04 at the வந்தவழி இயந்திரம்
* List of Fake Universities in India by UGC
**மாப்ள சிங்கம்** (ஆங்கில எழுத்துரு: Mapla Singam) ராஜசேகர் இயக்கியுள்ள தமிழ்ச் சண்டை காதல் நகைச்சுவைத் திரைப்படமாகும். இப்படம் மார்ச்சு 11, 2016 அன்று வெளியிட திட்டமிடப்பட்டுள்ளது. ஆனால் இப்படம் வெளியிடும் முன்பே இணையத்தில் கசிந்து விட்டதாகக் கூறப்படுகிறது.

கதை
---

தேனி மாவட்டத்தில் 20 ஆண்டு காலமாக சேர்மன் பதவியில் நீடித்து வருகிறார் ராதாரவி. இவருடைய பதவியை பறிக்க ஒவ்வொரு முறையும் முயன்று தோற்றுப் போகும் முனீஸ்காந்த், எப்படியாவது அந்த பதவியை கைப்பற்ற நினைக்கிறார். இந்நிலையில், அந்த ஊரில் நடக்கும் தேர்த்திருவிழாவில் யார் தேரை இழுப்பது என்பதிலும், அவர்களிடையே பிரச்சினை நீடிக்கிறது.

இந்நிலையில், ராதாரவியின் தம்பி மகனான விமலும், முனீஸ்காந்தின் மருமகளான அஞ்சலியும் காதலிக்கிறார்கள். அதேவேளையில், ராதாரவியின் மகளும், அஞ்சலியின் அண்ணனும் காதலித்து வருகிறார்கள். இவர்கள் இருவரும் ஊரைவிட்டு ஓடிச் செல்லவும், இரு குடும்பத்துக்கும் இருக்கும் பகை மேலும் அதிகமாகிறது. இதன் காரணமாக, அஞ்சலி-விமல் காதலிலும் சிறு விரிசல் ஏற்படுகிறது.

இந்நிலையில், சேர்மன் தேர்தல் வருகிறது. இந்த முறை சேர்மன் பதவிக்கு ராதாரவிக்கு பதிலாக விமலும், முனீஸ்காந்துக்கு பதிலாக அஞ்சலியும் களம் இறங்குகிறார்கள். இறுதியில், இந்த தேர்தலில் வென்றது யார்? விமல்-அஞ்சலி காதல் என்னவாயிற்று? குடும்ப பகை தீர்ந்ததா? என்பதே மீதிக்கதை.

மேற்கோள்கள்
-----------


1. ↑  வெளியாகும் முன்பே இணையத்தில் லீக்... சோகத்தில் மாப்ள சிங்கம் விமல்
திருவண்ணாமலை மாவட்டம், செய்யாறு வட்டத்தைச் சேர்ந்தது மாமண்டூர். இங்கே அமைந்துள்ள சித்திரமேகத் தடாகம் என்னும் ஏரியை அண்டி அமைந்துள்ள குன்றுகளில் பல்லவர் காலத்தில் அமைக்கப்பட்ட நான்கு குடைவரைகள் காணப்படுகின்றன. இவற்றில் முற்றுப் பெற்ற நிலையிலுள்ள இரண்டு குடைவரைகளில் ஒன்றே **உருத்திரவாலீஸ்வரம்** என்னும் சிவாலயம் ஆகும். 

இக் குடைவரையை அமைத்தது யார் என்பது பற்றிய தகவல்கள் எதுவும் இங்கே கிடைக்கவில்லை. இதன் கட்டிடக்கலைப் பாணியை ஆராய்ந்தும், இதன் அண்மையிலுள்ள இதே போன்ற குடைவரையில் கிடைத்த கல்வெட்டு ஒன்றை அடிப்படையாக வைத்தும், இது முதலாம் மகேந்திரவர்மனால் கட்டப்பட்டது என வரலாற்று ஆய்வாளர்கள் கருதுகின்றனர். இது ஒரு சிவன் கோயில் எனப்பட்டாலும், இங்கே மும்மூர்த்திகளும் வைத்து வணங்கப் பட்டதாக ஆய்வாளர்கள் கருதுகிறார்கள். 

இக் குடைவரையின் நுழைவாயிலில் இரண்டு பக்கச் சுவர்களையும் ஒட்டியபடி இரண்டு அரைத்தூண்களும், இவற்றுக்கிடையே இரண்டு முழுத்தூண்கள் தனித்தூண்களாகவும் காணப்படுகின்றன. இதனால் மூன்று நுழைவழிகளைக் கொண்டதாக இக் கோயில் அமைந்துள்ளது. இத் தூண் வரிசைக்குப் பின்னால் முன் வரிசைத் தூண்களுக்கு நேராக மேலும் இரண்டு அரைத்தூண்களும், இரண்டு முழுத்தூண்களும் அமைந்துள்ளன. இந்த அமைப்பானது, குடைவரையின் உட் புறத்தை அர்த்த மண்டபம், மகாமண்டபம் என இரு பகுதிகளாகப் பிரிக்கின்றது. வெளி மண்டபத் தளம், உள் மண்டபத் தளத்திலும் சற்று உயரமாக இருக்கும்படி அமைக்கப்பட்டுள்ளது. 

வாயிலுக்கு எதிரான பின்புறச் சுவரில் மூன்று கருவறைகள் குடையப்பட்டுள்ளன. இவை ஒவ்வொன்றின் வாயிலிலும், பக்கத்துக்கு ஒன்றாக இரண்டு வாயிற்காப்போர் சிலைகளும் செதுக்கப்பட்டுள்ளன.

இவற்றையும் பார்க்கவும்
----------------------

* குடைவரை கோயில்
* பல்லவர் காலக் கட்டிடக்கலை
பஞ்சயாதன முறைப்படி **அந்தராளம்** அமைத்துக் கட்டப்பட்ட கந்தாரியா மகாதேவர் கோயிலின் வரைபடம், கஜுராஹோ:(எண் 4-ஐ காண்க)
கோயில் விமானத்திற்கும் மற்றும் மகா மண்டபத்திற்கும் இடையே **அந்தராளம்** அமைத்து கட்டப்பட்ட கஜுராஹோ கந்தாரிய மகாதேவர் கோயில், கஜுராஹோ
சாளுக்கியர் மற்றும்  இராஷ்டிரகூடர்களால் கட்டப்பட்ட மல்லிகார்சுனர் கோவில், காசி விசுவநாதர் கோவில் -பட்டாடக்கல், வட கருநாடகம். 

**அந்தராளம்** (சமசுகிருதம்:अन्तराल), என்பது, வட இந்திய பஞ்சயாதனக் கட்டிடக் கலையில் கட்டப்பட்ட கோயில்களின் கருவறைக்கும் மற்றும் மகா மண்டபத்திற்கும் இடையே அமைந்த *முன்கூடம்* அல்லது முற்றம் ஆகும். 

பஞ்சயாதன கட்டிடக் கலை நயத்தில் அமைந்த கஜுராஹோவின் கந்தாரிய மகாதேவர் கோயில் மற்றும் இலக்குமணன் கோயில்களிலும், தென்னிந்தியாவின் சாளுக்கியர் கட்டிடக் கலையில் அமைக்கப்பட்ட கோயில்களில் விமானமத்திற்கும் மண்டபத்திற்கும் இடைப்பட்ட பகுதியில் அந்தராளம் முறையில் 
முற்றவெளி அமைத்து கட்டப்பட்டுள்ளது.

இதனையும் காண்க
--------------

* பஞ்சயாதனம்
* இலக்குமணன் கோயில்
* கந்தாரிய மகாதேவர் கோயில்

மேற்கோள்கள்
-----------

1. ↑  "Architecture on the Indian Subcontinent - Glossary". 2012-03-06 அன்று மூலம் பரணிடப்பட்டது. 2007-01-26 அன்று பார்க்கப்பட்டது.
**கிரிசு ஹானி** (Chris Hani) (28 சூன் 1942 – 10 ஏப்ரல் 1993) தென்னாப்பிரிக்க பொதுவுடைமைக் கட்சியின் தலைவராவார். உமகந்தோ என அழைக்கப்பட்ட தென்னாப்பிரிக்க காங்கிரசின் ஆயதப்படைப்பிரிவின் தலைவர். நிறவெறிக்கு எதிராக சமரசமின்றிப் போராடியவர். தென்னாப்பிரிக்க காங்கிரஸ் ஆயுதப் போராட்டத்தை கைவிட்டு பேச்சுவார்த்தைக்கு திரும்பியதில் இவரின் பங்கு மகத்தானது.

பிறப்பு , ஆரம்ப வாழ்க்கை
------------------------

இவரின் தந்தை தென்னாப்பிரிக்க சுரங்கத்தில் கூலித்தொழிலாளியாக வந்தவர். தாயும் ஒரு கூலித்தொழிலாளியே. 1942 ஜூன் 28 ஆம் நாள் பிறந்த மார்ட்டின் தெம்பிசையில் கிரிசு ஹானி, படிக்கின்ற காலத்தில் கத்தோலிக்க மதநம்பிக்கை மிக்க வராக-மதபோதகராகும் நோக்கோடு இருந்தார். ஆனால் கறுப்பர்களுக்கு கல்வியை மறுக்கும் சட்டம் 1959ல் வந்தது.அதன் விளைவுகள் இவரின் உள்ளத்தில் பெருந்தாக்கத்தை ஏற்படுத்தின.ஆப்பிரிக்க தேசிய காங்கிர சில் உறுப்பினர் ஆனார். இவரது மாமா கம்யூனிஸ்ட் கட்சி உறுப்பினர்.அவர் மூலம் மார்க்சியத்தை அறிந்து அதில் இணைய விரும்பினார்.அப்போது கம்யூனிஸ்ட் கட்சி தடை செய்யப்பட்டிருந்தது. அதில் சேர்ந்து தலைமறைவு கம்யூனிஸ்ட் கட்சியைக் கட்டுவதில் முன்னின்றார். 1961ல் அதிகாரபூர்வமாக கட்சி ஊழியரானார். கட்சி தடை செய்யப்பட்ட சூழலில் கம்யூனிஸ்ட்கள் தென்னாப்பிரிக்க காங்கிரசில் சேர்ந்து செயல்பட்டனர்.அதன் ஒரு முக்கிய பிரிவான உமகந்தோ ஆயுதப் பிரிவில் பொறுப்பேற்று செயல்பட்டார். 1963 ஆம் ஆண்டு கம்யூனிஸ்ட் தடைச் சட்டத்தின்கீழ் தனிமை தீவில் சிறைவைக்கப்பட்டார். 1990ல் கட்சி மீதான தடை நீக்கப்பட்ட பிறகு நாடு திரும்பினார். 1991ல் கட்சியின் தலைமைப் பொறுப்பை ஏற்றார்.

கொலை
----

வெறுப்பையும் பகைமையையும்அனைவரும் கைவிட்டு சுதந்திரமாகவும் சம உரிமையோடும் வாழ பெருமுயற்சி செய்தார். இந்த முயற்சியை சீர் குலைக்கவே இவரை திட்டமிட்டுக் கொலைசெய்தனர். கொலைகாரர்களை கையும் களவுமாகப் பிடிக்க அவரின் அண்டை வீட்டில் வாழ்ந்த வெள்ளைப் பெண்மணியே உதவினார். கொலைகாரர்கள் கன்சர்வேட்டிவ் கட்சியோடு தொடர்புடையவர்கள் என்பது உறுதியானதால்; கலவர நோக்கம் அம்பலமாகி அந்த சதி முறியடிக்கப்பட்டது. கொலைகாரர்களுக்கு மரண தண்டனை விதிக்கப்பட்டாலும், பின்னர் மரணதண்டனையே அந்நாட்டில் ரத்து செய்யப்பட்டதால் ஆயுள் தண்டனையாக மாற்றப்பட்டது.

மேற்கோள்கள்
-----------

1. ↑  Hani, Chris (February 1991). "My Life". South African Communist Party. 2007-09-28 அன்று மூலம் பரணிடப்பட்டது. 2007-04-10 அன்று பார்க்கப்பட்டது.
2. ↑  "Martin Thembisile (Chris) Hani". About.com. 2009-05-19 அன்று மூலம் பரணிடப்பட்டது. 2007-04-10 அன்று பார்க்கப்பட்டது.
3. ↑  "Hani Truth hearing resumes". BBC News. 1998-03-16. .
4. ↑  "வரலாற்றுச் சுவடு:கிரிஷ் ஹானியை கொன்றவர்கள் நோக்கம்...???". தீக்கதிர். 1 ஏப்ரல் 2012. 2016-03-06 அன்று மூலம் பரணிடப்பட்டது. 24 ஏப்ரல் 2014 அன்று பார்க்கப்பட்டது.
Kris from Yogyakarta - *Dapur Carubuk*
**கிரிசு** (*Kris*) என்பது மலாய் தீவுக் கூட்டங்களில் வாழும் மக்களின் பாரம்பரியக் கத்தியாகும். இந்தோனேசியா, மலேசியா, சிங்கப்பூர், தாய்லாந்து, புரூணை ஆகிய நாடுகளில் பயன்படுத்தப்படுகிறது. இலங்கையில் முன்னர் இது பயன்படுத்தப்பட்ட போதிலும் தற்போது இது தடைசெய்யப்பட்டுள்ளது. எனினும், இலங்கையின் தென்பகுதியில் உள்ள சில அருங்காட்சியகங்களிலும் ஒரு சில தனியாரிடமும் இக்கத்தி தற்போதும் இருக்கின்றது.

இது 600 ஆண்டுகள் பழமை மிக்கது. கிரிசுக் கத்தியை மற்ற கத்திகளோடு ஒப்பிட்டுப் பார்க்கும் பொழுது அது வடிவத்தில் அதிகளவில் வேறுபட்டு இருக்கும்; நெளிவு நெளிவாக முறுக்கிய படியான அமைப்பைக் கொண்டிருக்கும். 

இது இரும்பினால் செய்யப்படுகிறது. கிரிசுக் கத்தியை மூன்று பிரிவுகளாக குறிப்பிடுகிறார்கள். நுனிப் பகுதி, நடுப் பகுதி மற்றும் பிடிப் பகுதி. இது அளவில் சிறியதாக இருப்பினும் எடை சற்று அதிகமாகவே இருக்கும்.

தோற்றம்
-------

கிரிசு என்கின்ற சொல் பண்டைய சாவக மொழியிற் கத்தியாற் குத்துவதைக் குறிக்கும் சொல்லான *ஙிரிசு* எனும் சொல்லிலிருந்து தோன்றியதாகும். கிரிசுக் கத்தி முதலில் சாவா தீவில் தோன்றியது என்றும் பின்னர் அது மெல்ல மெல்ல மலாய் தீவு கூட்டம் எனப்படும் தற்போதய தாய்லாந்து, மலேசியா, சிங்கப்பூர், இந்தோனேசியா, பிலிப்பீன்சு நாடுகளுக்கு பரவியது என வரலாற்று அறிஞர்கள் கருதுகிறனர் .

பயன்பாடு
--------

கிரிசுக் கத்தியை மலாய் மக்கள் போர்ச் சமயங்களில் பயன்படுத்தியதற்கான எந்தவொரு சான்றுமில்லை. மாறாக கூர் வாள்களும், அருவாக் கத்திகளும் மற்றும் ஈட்டிகளும் மலாய் மக்களால் கூடுதலாகப் பயன்படுத்தப்பட்டிருப்பதாக வரலாற்று ஏடுகள் கூறுகிறன. 

தொடக்க காலங்களில் கிரிசுக் கத்தியை மலாய் மக்கள் வேட்டையாடுவதற்குப் பயன்படுத்தினாலும் பின்னாளில் *சிலாட்* எனும் தற்காப்புக் கலைக்குரிய கருவியாக அது மருவப்பட்டது. அத்துடன் நிற்காமல் கிரிசுக் கத்தி ஆண்களின் அலங்காரப் பொருளாகவும் அதிக அளவில் பயன்படுத்தப்பட்டிருக்கிறது. மலாய் மன்னர்கள் கூடக் கிரிசுக் கத்தியை செங்கோலுக்குப் பதிலாகவும் தங்களின் ஆட்சியின் அடையாளமாகவும் பயன்படுத்தியுள்ளனர்.

கிரிசுக் கத்தியை பயன்படுத்தும் ஆண்கள் அதை தங்களின் இடுப்பின் ஓரமாக செருகி வைப்பார்கள். அரசர்களைச் சந்திக்கும் பொழுது அவர்களுக்கு மரியாதை கொடுக்கும் விதமாக பக்கவாட்டில் செருகியிருக்கும் கிரிசுக் கத்தியை பின்புறமாகச் செருகி வைப்பார்கள்.

பண்பாடு
-------

சாவக மக்கள் தம் பண்பாட்டின் ஒரு சிறப்பான பகுதியாகவே இக்கத்தியையும் கருதுகின்றனர். திருமண வைபவங்களின் போது தம் பண்டைய மரபைக் காட்டும் அணிமணிகளைக் கொண்டும் கிரிசுக் கத்தி போன்றவற்றை அணிந்தும் காட்சி தருவதைப் பெருமையாகக் கருதுகின்றனர். யோக்யாகார்த்தா சுல்தானகம் மற்றும் சுராகார்த்தா சுல்தானகம் என்பன இன்றும் இப்பண்பாட்டைக் கொண்டாடுகின்றன.

நம்பிக்கை
---------

மலாய் இதிகாசங்களில் பல இடங்களிலும் கிரிசுக் கத்தியை பற்றிய செய்திகள் இடம்பெறுகின்றன. மேலும் பல இடங்களில் கிரிசுக் கத்தியை அதிகபட்சமாகவே மிகைபடுத்தப்பட்டுள்ளன. அதிலும் மலாய் மக்களிடையே *தமேங் சாரி* எனப்படும் கிரிசுக் கத்தியை பற்றிய புனைவு கதை என்பது மிக பிரபலம்.

மேற்கோள்
--------

1. ↑  James Richardson Logan (1853). *The Journal of the Indian Archipelago and Eastern Asia, Volume 7*. Miss. Press. பக். 281.
**கண்டுபிடித்த குறுங்கோள்கள்: 3**| 1057 வாண்டா | ஆகத்து 16, 1925 |
| 1058 குருப்பா | ஜூன் 22, 1925 |
| 1709 உக்ரைனா | ஆகத்து 16, 1925 |

பெரிய ஒளியியல் தொலைநோக்கிகளுக்குச் சாய்னின் பெயர் சூட்டப்பட்டுள்ளது.
**கிரிகொரி ஆபிரமோவிச் சாய்ன்** *(Grigory Abramovich Shajn)* (உருசியம்: Григорий Абрамович Шайн) (ஏப்பிரல் 19, 1892 – ஆகத்து 4, 1956) ஓர் உருசிய சோவியத் வானியலாளர் ஆவார். ஆங்கிலத்தில் இவரது பெயர் இழ்சாயின் எனவும் கண்டுபிடிப்புகளில் ஜி. இழ்சாய்ன் எனவும் சிலவேளைகளில் இசுசாய்ன் எனவும் வழங்கப்படுகிறது.[]

இவர் உருசிய வானியலாளரான சன்னிகோவா (Sannikova) (Санникова) எனப்படும் பெலகேயா சாய்ன் (Pelageya Shajn) (Пелагея Фёдоровна Шайн) என்பாரின் கணவர் ஆவார்.

இவர் விண்மீன் கதிர்நிரலியலிலும் வளிம ஒண்முகில்களின் இயற்பியலிலும் ஆய்வு செய்தார். இவர் ஆட்டோ சுத்ரூவ அவர்களுடன் இணைந்து, வேகமாகச் சுழலும் இளம் கதிர்நிரல்வகை விண்மீன்களை ஆய்வு செய்து அவற்றின் ஆர விரைவுகளை அளந்தார். இவர் புதிய வளிம ஒண்முகில்களையும் உடுக்கண வளிமண்டலங்களில் 13C இன் செறிவையும் கண்டுபிடித்தார்.

இவர் 1939 இல் சோவியத் அறிவியல் கல்விக்கழகத்தின் உறுப்பினரானார். இவர் அரசு வானியல் கழகம் போன்ற பல அயல்நாட்டு கழகங்களில் உறுப்பினராக இருந்துள்ளார். இவர் 1945 முதல்1952 வரை கிரீமிய வானியற்பியல் காணகத்தின் இயக்குநராக இருந்தார்.

இவர் சில குறுங்கோள்களைக் கண்டுபிடித்தார். அலைவுறா வால்வெள்ளி C/1925 F1 எனும் வால்வெள்ளியை இவர் இணையாகக் கண்டுபிடித்தார். இந்த வால்வெள்ளி (சாய்ன்-கோமாசு சோலா) அல்லது வால்வெள்ளி 1925 VI அல்லது வால்வெள்ளி 1925a எனப்படுகிறது. என்றாலும், அலைவுநேர வால்வெள்ளி 61P/சாய்ன்–சுசால்டாச்சை இவரல்ல, இவரது மனைவிதான் இணையாகக் கண்டுபிடித்தார்.

நிலாவின் சாய்ன் குழிப்பள்ளம் இவரது நினைவாகப் பெயர் சூட்டப்பட்டுள்ளது. சிறுகோள் 1648 சாய்னா இவரது நினைவாகவும் இவரது மனைவியின் நினைவாகவும் பெயர் சூட்டப்பட்டுள்ளது.

மேற்கோள்கள்
-----------

1. ↑  "Obituary Notices : Grigori Abramovich Shajn." Monthly Notices of the Royal Astronomical Society 117 (1987): 248-49. Print.
2. ↑  "Gazetteer of Planetary Nomenclature – Planetary Names: Crater, craters: Shayn on Moon". *International Astronomical Union (IAU) Working Group for Planetary System Nomenclature (WGPSN)*. 12 November 2015 அன்று பார்க்கப்பட்டது.
3. ↑  Schmadel, Lutz D. (2003). *Dictionary of Minor Planet Names – (1648) Shajna*. Springer Berlin Heidelberg. பக். 131. பன்னாட்டுத் தரப்புத்தக எண்:978-3-540-29925-7.. பார்த்த நாள்: 12 November 2015.
 
* Gurshtein, Alexander A. (2007). "Shain [Shayn, Shajn], Grigory Abramovich". *The Biographical Encyclopedia of Astronomers*.  ISBN 978-0-387-31022-0.

மேலும் படிக்க
-------------

* Shklovsky, Iosif (1991). *Five billion vodka bottles to the moon : tales of a Soviet scientist*. Translated and adapted by Mary Fleming Zirin and Harold Zirin (1st ). New York: W.W. Norton. பன்னாட்டுத் தரப்புத்தக எண்:0393029905. .
* Struve, Otto (1958). "G. A. Shajn and Russian Astronomy". *Sky & Telescope* **17** (6): 272–274. .

வெளி இணைப்புகள்
---------------

நினைவேந்தல்கள்
* Obs **76** (1956) 205 (one sentence)
* PASP **68** (1956) 561 (one paragraph)
**த. சீனிவாசன்** (ஆங்கில மொழி: *T. Shrinivasan*) என்பவர் 2016 ஆம் ஆண்டு தமிழ்க் கணிமைக்கான சுந்தர ராமசாமி விருதினைப் பெற்ற கணித்தமிழ் ஆர்வலராவர். கட்டற்ற இணைய வளங்களை உருவாக்கும் முயற்சிகளில் ஈடுபட்டுவருகிறார். *ப்ரீ தமிழ் ஈபுக்ஸ்* என்ற தன்னார்வக் குழுவினை நிறுவி படைப்பாக்கப் பொதுமங்கள் உரிமையில் பல மின்னூல்களை வெளியிட்டுவருகிறார். உத்தமத்தின் இந்தியப் பிரிவின் ஒருங்கிணைப்பாளராகவும் உள்ளார். இவர் உருவாக்கிய பைத்தான் வழி கூகிள் எழுத்துணரி இடைமுகம் வழியாக விக்கிமூலம் திட்டத்தில் இந்திய மொழிப் பக்கங்கள் அதிகமாக உருவாக்கப்பட்டன.

கணியம் அறக்கட்டளை
-----------------

2018 ஆம் ஆண்டு கணியம் அறக்கட்டளையை சீனிவாசன் நிறுவினார். இதன் மூலம் கட்டற்ற உரிமையில் பல்வேறு தொழிற்நுட்பக் கருவிகளும், தமிழ் மெய்நிகர் வளங்களும் உருவாக்கப்பட்டுவருகின்றன. இந்த அறக்கட்டளை மூலம் 2019 மார்ச் மாதம் பல்கலைக்கழக மானியக்குழு நிதியுதவியுடன் சங்க இலக்கியத்திற்கு ஒர் கைபேசி செயலியை வெளியிடப்பட்டது.

மேற்கோள்கள்
-----------

1. ↑  "கனடா தமிழ் இலக்கியத் தோட்டம் இயல் விருது". தென்றல் இதழ்.. பார்த்த நாள்: 17 June 2019.
2. ↑  "விருது அழைப்பிதழ்" (PDF). *தமிழ் இலக்கியத் தோட்டம்*. 17 June 2019 அன்று பார்க்கப்பட்டது.
3. ↑  "விழுப்புரத்தில் இ புத்தகம் தமிழ் செயலி வெளியீடு". தினமலர்.. பார்த்த நாள்: 17 June 2019.
4. ↑  "கணியம் அறக்கட்டளை". *kaniyam.com*. 17 June 2019 அன்று பார்க்கப்பட்டது.
5. ↑  "அரிய தமிழ் இலக்கிய நூல்களைப் படிக்க செல்போன் செயலி அறிமுகம்". இந்து தமிழ்.. பார்த்த நாள்: 17 June 2019.